See pole küll enam üldse põnev, sest süüteroosidest on saanud järjekordne Isetegijate hitt-toode, kuid jah, kuna ämmal-äial ja isal-emal on veel ahjud ning vanemal õel ka kamin, siis otsustasin minagi näppu proovida ja neid päkapiku kotti poetada. Pisuke segadus ju hinges oli, kuna ei teadnud, kui palju neid küünlajuppe siis ikkagi olema peab ja kuidas see kastmine käib. Kikuliisi soovitus: "…küünlajuppe tunde järgi aga mida rohkem seda uhkem…", ei andnud minusugusele täpsusfriigile just eriti palju kindlustunnet. Aga mis seal ikka. Julge hundi rind on rasvane   Kuna meie peres just eriti palju küünlajuppe pole (paar viimast aastat on meil kodus pojast tuletõrjeülem, kes süüdatud küünlad kohe ära puhub), siis ostsin poest karbi  punaseid kuuseküünlaid ja kaunistuseks pisut sädelevat liimi ning asusin tööle. Lihtne oli ja päris ilusad said. Ma ei tea, kas pingutasin küünlajuppidega üle, aga mulle tundub, et võin soovitada rammusate rooside jaoks küll paki küünalde ja 12-15 roosi vahekorda